recursal/SuperWikiNEXT-32B huggingface dataset:
**האיש עם הנעל האדומה** (במקור: **The Man with One Red Shoe**) הוא סרט קולנוע אמריקאי משנת 1985 מז'אנר הקומדיה, בבימויו של סטן דרגוטי ובכיכובם של טום הנקס, דבני קולמן ולורי סינגר.

הסרט גרסה אמריקאית של הסרט הצרפתי שנקרא "הבלונדיני עם הנעל השחורה" (Le Grand Blond avec une chaussure Noire) שיצא לאקרנים בשנת 1972, אז שיחקו בו פייר רישאר ומיריי דארק. הסרט כולל קטעי מוזיקה קלאסית מסימפוניית שחרזאדה שנכתבה על ידי המלחין הרוסי ניקולאי רימסקי קורסקוב.

עלילת הסרט
----------

קופר (מגולם על ידי דבני קולמן) הוא סגן מנהל ה-CIA שרוצה להיות מנהל, אבל רוס (מגולם על ידי צ'ארלס דרנינג) עומד בדרכו ומפריע להתקדמות שלו. קופר, שמוכן לעשות הכל כדי להיפטר מרוס, מואשם על לא עוול בכפו בכישלון עצירת הברחת סמים גדולה לצפון אפריקה, פרשה שזכתה לתשומת לב גדולה על ידי הקונגרס.

רוס, שיודע על כוונותיו של קופר, מחליט להיות "חבר טוב" ומדליף לו כי אדם, בעל סימן מיוחד, אמור לנחות בנמל התעופה ולזכות אותו משערוריית הזיוף שהפילה עליו את האשמה לכישלון המבצע. הוא אינו יודע לכאורה מה הסימן אבל מעביר לקופר את המידע ומסביר לו שכאשר הוא יראה את האיש, הוא יידע שזה הוא. ההדלפה הזאת היא פרי המצאתו של רוס ואף אחד לא אמור להגיע או לזכות אותו מהאישומים.

קופר הנואש למצוא את איש המסתורין לוקח את שותפו בראון (מגולם על ידי אדוארד הרמן) כדי להתחיל את המבצע חסר הסיכוי הזה מראש.

מוריס (מגולם על ידי ג'יימס בלושי), אדם שאוהב מתיחות ותחבולות מחליט להעלים לחברו ריצ'רד דרו (מגולם על ידי טום הנקס) נעל אחת רגע לפני שהוא עולה לטיסה הביתה ומאלץ אותו לנעול נעל ספורט אדומה לצד הנעל השחורה שלו. כך, כשהוא עם זוג נעליים לא תואם עולה דרו על הטיסה הביתה ונוחת בשדה התעופה, שם מחכים צוות ה-CIA לאיש מסתורין אותו הם אמורים לזהות לפי רמז כלשהו.

בראון מבחין באיש המוזר באולם הנוסעים ומחליט שזה האיש שהם מחפשים, אף על פי שדרו הוא בסך הכל כנר צעיר שמסתובב עם תזמורת ברחבי העולם, כולל במדינות קומוניסטיות, אך אף פעם לא הסתבך עם החוק. קופר וצוותו מחליטים שהנגינה היא למעשה קוד ושמדובר בכיסוי מושלם למרגל, ומתחילים לחקור את הנושא.

כדי לגלות עליו עוד פרטים הם שולחים את מאדי (לורי סינגר) כדי לשמש כנערת פיתוי אך לרוע מזלם היא ממש מתאהבת בעלם החמודות ונופלת לרגליו. רוס רואה שכל התעלולים שלו להרשיע את האיש נכשלים עד שהוא מחליט לרצוח את האיש, אבל בעזרתה של מאדי מצליח ריצ'רד לשרוד.

צוות השחקנים
------------

| שם השחקן/ית | שם הדמות | הערות |
| --- | --- | --- |
| טום הנקס | ריצ'רד דרו |  |
| דבני קולמן | קופר |  |
| לורי סינגר | מאדי פאם פאטאל |  |
| ג'יימס בלושי | מוריס |  |
| צ'ארלס דרנינג | רוס |  |
|

ביקורות
-------

הסרט קיבל ביקורות שליליות למדי וזכה לציון של 46% בלבד מתוך 13 ביקורות באתר ריכוז הביקורות Rotten Tomatoes.

קישורים חיצוניים
----------------

* "האיש עם הנעל האדומה", במסד הנתונים הקולנועיים IMDb (באנגלית)
* "האיש עם הנעל האדומה", באתר נטפליקס
* "האיש עם הנעל האדומה", באתר AllMovie (באנגלית)
* "האיש עם הנעל האדומה", באתר Rotten Tomatoes (באנגלית)
* "האיש עם הנעל האדומה", באתר Box Office Mojo (באנגלית)
* "האיש עם הנעל האדומה", באתר אידיבי
* "האיש עם הנעל האדומה", באתר דיסני+ סרטים (באנגלית)
* "האיש עם הנעל האדומה", במסד הנתונים הקולנועיים KinoPoisk (ברוסית)
* "האיש עם הנעל האדומה", קדימון באתר יוטיוב

הערות שוליים
------------

1. 1 2  מאיר שניצר, החברים של ג'ונתן - "האיש עם הנעל האדומה"; במאי: סטן דראגוטי, חדשות, 5 בדצמבר 1985
**פלאו-שמרנות** הוא זרם בשמרנות האמריקנית, התומך בבדלנות מדינית וכלכלית, התנגדות להגירה והידוק אופייה הנוצרי של ארצות הברית.

היסטוריה
--------

אביו הרוחני של זרם זה הוא "הימין הישן", אשר שלט במפלגה הרפובליקנית בתקופת מלחמת העולם השנייה והתנגד לכניסת ארצות הברית למלחמה. מאז נחלש מאוד כוחו של הימין הבדלני והוא מצוי כיום בשוליה של המפלגה הרפובליקנית ומזוהה עם אישים הנמצאים מחוץ לזרם המרכזי. המנהיגים הבולטים של הימין האמריקני אחרי מלחמת השנייה, כמו בארי גולדווטר ורונלד רייגן, היו רחוקים מהשקפות פלאו-שמרנים.

אידאולוגיה
----------

בדרך כלל מזוהה הזרם עם יחס חשדני, עד כדי אנטישמיות, ליהודי ארצות הברית, והסתייגות מהסיוע לישראל. זאת אף על פי שיחסם של הפלאו-שמרנים לערבים בדרך כלל גם כן אינו אוהד. לדעתם, על ארצות הברית להתמקד בענייניה ולהימנע בהתערבות בענייני העולם. במישור הכלכלי, התומכים בפלאו-שמרנות מזוהים עם הפרוטקציוניזם.

הפלאו-שמרנים נוטים לעמדות נוצריות דתיות, כגון התנגדות להפלות מלאכותיות ולזכויות הומוסקסואלים. רבים בזרם הפלאו-שמרני מבליטים את חשיבות השמירה על אופייה הלבן של ארצות הברית, ומדגישים הבדלים מהותניים בין בני הגזע הלבן לבני גזעים אחרים. דבר זה מוביל להאשמתם בגזענות.

יריבתה האינטלקטואלית הגדולה ביותר של הפלאו-שמרנות בחוגים פוליטיים ימניים (למרות התמיכה הבלתי מסויגת של פלאו-שמרנים בפרוטקציוניזם, שנחשב לשיטה כלכלית שמאלנית-פופוליסטית במובן הקלאסי), היא הניאו שמרנות. בניגוד לפלאו-שמרנים, המעוניינים להסתגר בתוך ארצם, להימנע מהתערבות בענייני מדינות אחרות ולמנוע הגירה חופשית, הניאו שמרנים מעוניינים להפיץ את הערכים המערביים בקנה מידה גלובלי. ובנוסף, הנאו-שמרנים תומכים במדיניות כלכלית של לסה פר קפיטליסטי, גם מטעמים דאונטולוגיים וגם מטעמים תועלתניים.

אישים
-----

* פט ביוקנן
* טאקר קרלסון
* אלכס ג'ונס
**פלאוכירופטריקס** (שם מדעי: ***Palaeochiropteryx***) הוא סוג נכחד של עטלף שחי באירופה באמצע תקופת האאוקן לפני 48 מיליון שנה. עטלף זה הוא אחד מהקדומים שבכל העטלפים הידועים. הוא תואר לראשונה בידי החוקר השווייצרי פייר רביליוד (אנ') ב-1917 והוא כולל שני מינים. משמעות שמו ביוונית עתיקה היא: "כנף-יד עתיקה" או "עטלף עתיק" (מילולית ביוונית עתיקה: "palaios" - עתיק, "kheir" - יד, "pteruks" - כנף. המילה "עטלף" בלטינית היא "chiropteryx"). הוא התגלה בבור מסל שבהסן, גרמניה. באזור זה התגלו ממצאי יונקים קדומים רבים שחיו באירופה כמו הלפטיקטידיום, הפולידוקרקוס, הפרופלאותריום והאירוטמנדואה, וכן עופות כמו הסטריגוגיפס והגסטורניס הענק. לצידו נמצא גם עוד סוג של עטלף קדום - ארכאוניקטריס, שהשתייך למשפחה דומה.

ממצאי העטלף התגלו קבורים בשלמותם כמעט עם שימור שרידי שיער, אוזניים וקרומי כנפיים שדמו לכנפי עטלפים מודרניים. הוא היה בעל אקולוקציה בדומה לעטלפי חרקים מודרניים ובקיבתו השתמרו שרידים של טרף עשים ושעירי כנף. משקלו הגיע ל-7 עד 10 גרם ומוטת כנפיו הגיע לאורך 25 עד 30 סנטימטרים והן היו רחבות אך קצרות יחסית, התאמה לתעופה ביער מתחת החופה ובין העלווה. כמו מיני העטלפים המודרניים (למעט כמה עטלפי פרי) הוא היה פעיל בלילות או לפחות בין הערביים.

עטלף קדום זה שונה מהעטלפים המודרניים במספר מאפיינים והוא שייך למשפחה הקדומה Palaeochiropterygidae הקרובה למשפחות הנכחדות Archaeonycteridae ו-Icaronycteridae. שלוש משפחות אלו נחשבות לקרובות בעיקר לעטלפי הפירות אף על פי שהם היו קטנים בהרבה וניזונו מחרקים. מעריכים שמשפחה זו הייתה מאבותיהם של העטלפים אוכלי החרקים האמיתיים, אם כי יש המערערים על קשר זה.

קישורים חיצוניים
----------------

ויקישיתוף מדיה וקבצים בנושא **פלאוכירופטריקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**אלמוגניים** (שם מדעי: Faviidae) היא משפחת אלמוגים החיים באזורים הטרופיים במים חמימים ורדודים בכל האוקיינוסים. הם ידועים בשם העממי **אלמוגי מוח** או **מוחנים**, בשל מבנה הספרואיד המחורץ שלהם המזכיר צורת מוח.

מיון
----

* תת-משפחה Faviinae
	+ סוג ומין יחיד *Colpophyllia natans*
	+ סוג ומין יחיד *Diploria labyrinthiformis*
	+ סוג *Favia*
	+ סוג *Manicina*
	+ סוג *Mussismilia*
	+ סוג *Pseudodiploria*
* תת-משפחה Mussinae
	+ סוג *Isophyllia*
	+ סוג ומין יחיד *Mussa angulosa*
	+ סוג *Mycetophyllia*
	+ סוג *Scolymia*
	+ סוג *Variabilifavia* - נכחד

מאפיינים
--------

כל ראש אלמוג מורכב ממושבה של פוליפים (יחידות המבנה הבסיסיות של האלמוג) זהים גנטית שיוצרים שלד קשה מסידן פחמתי; בשל כך הם מהווים שותפים חשובים בהרכבת שוניות אלמוגים, כמו "אלמוגי אבן" אחרים בסדרת האלמוגאים (*Scleractinia*). תוחלת החיים הארוכה ביותר של אלמוגי המוח היא 900 שנה. מושבות הפוליפים יכולות להגיע עד לגובה של 1.8 מטרים.

בשעת הלילה מאריכים הפוליפים שבמוחן את זרועות הציד שלהם כדי ללכוד מזון. בשעות היום משמשות הזרועות להגנה על המוחן, והן נפרסות על החריצים שעל מרכזו הקשיח המוגן מנשיכות דגים טורפים ומפני הוריקנים טרופיים. 

כמו מרבית האלמוגים הם ניזונים מזואופלנקטון הנסחף במים וכן צורכים חומרים מזינים מהאצות החד-תאית זואוקסנטלות, השוכנות ברקמות שלהם.

חלק מהאלמוגניים הם אגרסיבים מאוד בשעות הלילה הוא נוהג לעקוץ אלמוגים אחרים בעזרת זרועותיו הסורקות (sweeping tentacles) ולעיתים אף הורג אותם וגדל על שלדיהם הריקים.

גלריה
-----

|  |
| --- |
| * פרט מהמין Diploria strigosa במים הקרובים לחוף בקי וסט, פלורידהפרט מהמין *Diploria strigosa* במים הקרובים לחוף בקי וסט, פלורידה
* מוחן בים הקריבימוחן בים הקריבי
* מוחן משריץמוחן משריץ
* מוחן בתצלום תקריב באינדונזיהמוחן בתצלום תקריב באינדונזיה
* תקריב של Diploria strigosa בפלורידה קיזתקריב של *Diploria strigosa* בפלורידה קיז
* המין Favites pentagona בקו פה נגאן, תאילנדהמין *Favites pentagona* בקו פה נגאן, תאילנד
* מאובן בפארק וינדלי קי של Diploria מתקופת הפליסטוקןמאובן בפארק וינדלי קי של *Diploria* מתקופת הפליסטוקן
 |

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מוחן** |
| ויקישיתוף תמונות ומדיה בוויקישיתוף: **אלמוגניים (אלמוגים)** |
| ויקימינים טקסונומיה בוויקימינים: **אלמוגניים** |

ויקישיתוף מדיה וקבצים בנושא **אלמוגניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* GBIF
 |

הערות שוליים
------------

1. ↑  "אלמוגניים" באנציקלופדיית החי והצומח של ארץ ישראל, כרך 4 - "החי במים", הוצאת משרד הביטחון. עמ' 235.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547137205171

 |
**אלפרד היינריך קארל לודויג פון ולדרזה** (בגרמנית: **Alfred Heinrich Karl Ludwig von Waldersee**;‏ 8 באפריל 1832 – 5 במרץ 1904), היה גנרל-פלדמרשל גרמני, שכיהן כראש המטה הכללי וכמפקד הכוחות בסין בדיכוי מרד הבוקסרים.

ביוגרפיה
--------

פון ולדרזה נולד בעיר פוטסדאם שבממלכת פרוסיה ב-8 באפריל 1832 לגנרל חיל הפרשים הרוזן פרנץ היינריך פון ולדרזה וברטה פון הינרביין. אביו היה בנו של הרוזן פרנץ אנטון פון ולדרזה, שהיה בנו הבלתי חוקי של לאופולד השלישי, דוכס אנהלט-דסאו.

בשנת 1850 התגייס פון ולדרזה לצבא הפרוסי, והצטרף לחטיבת הארטילריה של המשמר. במלחמת אוסטריה–פרוסיה שירת פון ולדרזה כעוזרו של פרידריך קרל, נסיך פרוסיה, והשתתף עמו בקרב קניגרץ. לאחר המלחמה מונה לקצין מטה בקורפוס ה-10 בהנובר, ובינואר 1870 מונה לנספח הצבאי בפריז. במלחמת צרפת–פרוסיה שימש פון ולדרזה כקצין מטה בקורפוס ה-13 (וירטמברג) בפיקוד פרידריך פרנץ השני, הדוכס הגדול של מקלנבורג-שוורין, והשתתף בקרב מץ. בשנת 1871 חזר פון ולדרזה לכהן כנספח הצבאי בפריז, ובשנת 1873 מונה לראש מטה הקורפוס ה-10.

בשנת 1874 התחתן פון ולדרזה עם מרי אסתר לי, אלמנתו של פרידריך, נסיך שלזוויג-הולשטיין-זונדרבורג-אאוגוסטנבורג.

בשנת 1882 פון ולדרזה מונה לעוזרו של הלמוט פון מולטקה הזקן במטה הכללי, וכן מונה למלווהו של הנסיך וילהלם בטיוליו לחו"ל. בשנת 1888 מונה פון ולדרזה לראש המטה הכללי במקום הלמוט פון מולטקה הזקן שפרש לביתו, אולם לאחר שהנחיל בתמרוני הסתיו של 1890 תבוסה לכוחו של וילהלם השני, קיסר גרמניה פוטר מתפקידו, ובשנת 1891 מונה למפקד הקורפוס ה-9. בשנת 1898 מונה פון ולדרזה למפקח הכללי של הארמייה השלישית בהנובר, וזכה מחדש להערכתו של וילהלם השני.

בשנת 1900 מונה פון ולדרזה למפקד הכוח הגרמני שנשלח, כחלק מצבא רב לאומי לדכא את מרד הבוקסרים בסין, ובשנת 1901 חזר לגרמניה וקיבל את עיטור הפור לה מריט עם עלי אלון. לאחר מכן חזר פון ולדרזה לתפקידו כמפקח הכללי של הארמייה השלישית בהנובר, ובשנת 1904 פרש מהצבא.

ב-5 במרץ 1904 מת פון ולדרזה בעיר הנובר, והוא בן 72 שנים.

קישורים חיצוניים
----------------

ויקישיתוף מדיה וקבצים בנושא **אלפרד פון ולדרזה** בוויקישיתוף
* אלפרד פון ולדרזה באנציקלופדיה בריטניקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286834905171
* BnF: cb10736132b (data)
* GND: 118628658
* ISNI: 0000 0000 8344 730X
* LCCN: n2003053520
* NKC: ola2013793434
* NLP: A2495648X
* NTA: 07142816X
* SNAC: w6rk38tq
* SUDOC: 131486624
* VcBA: 495/192920
* VIAF: 74646266
* WorldCat: lccn-n2003053520

 |
פסלו של ברנאר במעבר סן ברנאר הקטן
**ברנאר ממנתון** (בצרפתית: **Bernard de Menthon**) (נולד ב-923‏ או 983‏ - מת ב-28 במאי 1008‏ או ב-15 ביוני 1081‏) הוא קדוש נוצרי.

ברנאר נולד ככל הנראה בטירת מנתון-סן-ברנאר שליד אנסי, בסבואה עילית, כבן למשפחת אצולה עשירה. בילדותו קיבל חינוך נרחב. על פי הסיפור המסורתי, הוא סירב בבגרותו להתחתן לבת אצולה כפי שסידר אביו, והחליט תחת זאת להצטרף לשירות הכנסייה. בלילה לפני החתונה הוא חמק מן הטירה לאיטליה והצטרף למסדר הבנדיקטיני. בשל התקדמות מהירה הפך לאחראי על אזור אאוסטה ב-966‏. הוא החליט להקדיש את עצמו למלחמה בפגניות בקרב תושבי הרי האלפים. במשך 42 שנים הוא הטיף באזור האלפים ואף בלומברדיה, ומעבר להמרות דת, קיימים גם ניסים המיוחסים לו (על פי אחת האגדות, כשברח מטירת אביו, קפץ מהחלון ומלאכים תפסו אותו). 

בשנת 1042 הקים את האכסניה על שם ברנאר הקדוש במעבר סן ברנאר הגדול, אשר שירתה את העוברים בדרך הררית קשה זו וטיפלה בנפגעים. באכסניה זו הוכלא גזע הכלבים סן ברנרד, הקרוי אף הוא על שם ברנאר הקדוש. 

ברנאר מת בנוברה. מאז 1923 הוא נחשב לקדוש המגן על מטפסי ההרים ותושבי אזור האלפים.

קישורים חיצוניים
----------------

ויקישיתוף מדיה וקבצים בנושא **ברנאר ממנתון** בוויקישיתוף
* ברנאר ממנתון, באתר אנציקלופדיה בריטניקה (באנגלית)

הערות שוליים
------------

1. ↑  על פי "מעשי הקדושים" (גרמנית)
2. 1 2 3  על פי הלקסיקון הכנסייתי (גרמנית)
3. ↑  על פי לקסיקון הקדושים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007314296905171
* BNE: XX1773398
* GND: 119532387
* HDS: 010221
* LCCN: no2003022447
* NLA: 49885899
* Trove: 1507551
* VcBA: 495/10242
* VIAF: 232090163
* WorldCat: viaf-399145858248823022859

 |
ציור של ז'אן-לאון ז'רום מ-1859, מציג את ברכת הגלדיאטורים
**אווה קיסר, מוריטורי טה סלוטנט** (בלטינית: **!Ave caesar, morituri te salutant** ופירושו "הידד לקיסר, העומדים למות מצדיעים לך!") הייתה לפי אמונה פופולרית קריאת ברכה לקיסר שהשמיעו גלדיאטורים ברומא העתיקה לפני תחילת המופע.

תיאור ההצדעה מופיע בספרי מחקר שעוסקים ברומא העתיקה החל מן העת החדשה, מכאן התיאור של הגלדיאטורים המופיעים לפני הקיסר ומברכים אותו נכנס לתרבות הפופולרית המערבית והפך לאחד התיאורים המוכרים ביותר מחיי רומא העתיקה בעולם המודרני. ברם תיאור זה אין לו על מה להתבסס, המקרה היחיד של הצדעה כזאת הוא בנאומכיה שערך הקיסר קלאודיוס בשנת 52, משתתפי הקרב קראו את הברכה "ave imperator, morituri te salutant!" אל הקיסר בתקווה שיחון אותם אולם הוא סירב והשיב באירוניה "או שלא" (aut non). קטע זה בהחלט לא מצביע על כך שהיה מדובר במנהג אלא ביוזמה מקומית ובלאו הכי הוא לא עוסק בגלדיאטורים אלא בנידונים למוות שנלחמו בנאומכיה.

בעת המודרנית האמרה מציינת אירוניה בהקשר לפעולה נועזת ומסוכנת בעלת השלכות בלתי ברורות[דרוש מקור].

לקריאה נוספת
------------

* H. J. Leon, **Morituri Te Salutamus**, Transactions and Proceedings of the American Philological Association, Vol. 70, (1939), pp. 46-50
**אלפרד פון בקמן** (בגרמנית: **Alfred von Böckmann**‏; 29 בספטמבר 1859 – 19 בנובמבר 1921) היה גנרל לוטננט גרמני אשר פיקד על כוחות במלחמת העולם הראשונה.

ביוגרפיה
--------

### תחילת דרכו

בקמן נולד ב-29 בספטמבר 1859 בעיר פוטסדאם שהשתייכה אז לממלכת פרוסיה. ב-1880 הוא התגייס לצבא הפרוסי בדרגת לויטננט. ב-1907 הוא מונה לראש מטה הקורפוס ה-14 אשר הוצב בקרלסרוהה, וב-20 באפריל 1909 הועלה לדרגת אוברסט. במרץ 1911 מונה למפקד גדוד אשר הוצב בשוורין. בנובמבר 1912 מונה למפקד הבריגדה ה-75 אשר הוצבה באולשטין, וב-27 בינואר 1913 הועלה לדרגת גנרל מיור.

### מלחמת העולם הראשונה ואחריתו

 ערך מורחב – **מלחמת העולם הראשונה**  

עם פרוץ מלחמת העולם הראשונה באוגוסט 1914 היה בקמן מפקד הבריגדה ה-75. הבריגדה שלו נכללה במסגרת הדיוויזיה ה-37 אשר הייתה חלק מהקורפוס ה-20. הבריגדה נפרסה בחזית המזרחית והשתתפה בבלימת הפלישה הרוסית לפרוסיה המזרחית וכן בקרב טננברג ובקרב הראשון על האגמים המזוריים. בסטפמבר 1914 הוא מונה למשך תקופה קצרה למפקד הדיוויזיה ה-41. ב-1915 הוא השתתף בקרב השני על האגמים המזוריים, וב-15 באוגוסט של אותה שנה מונה לראש מטה ארמיית הניימן תחת אוטו פון בלו. הוא השתתף עם הארמייה במתקפת גורליצה-טרנוב, ולאחר מכן בנסיגה הגדולה, וב-30 בדצמבר 1915 שונה שמה לארמייה השמינית. ב-5 באוקטובר 1916 הועברו בקמן ובלו לחזית המקדונית. בלו מונה למפקד קבוצת ארמיות פון בלו ובקמן מונה לראש מטה הקבוצה. כוחות הקבוצה נכשלו בכיבוש העיר סלוניקי, ובעקבות כך הוחלף בלו ב-22 באפריל 1917 בפרידריך פון שולץ. ב-8 באוגוסט של אותה שנה מונה בקמן למפקד קורפוס המילואים ה-3, וב-5 בספטמבר הועבר לפקד על הקורפוס ה-14. ב-1 בנובמבר 1917 מונה למפקד קורפוס המשמר היוקרתי. הקורפוס נכלל במסגרת הארמייה הרביעית והוצב בחזית המערבית. ב-9 באפריל 1918 השתתף הקורפוס בהתקפה של הארמייה על הכוחות הבריטים לכיוון נמלי תעלת למאנש, במסגרת קרב איפר הרביעי שהיה חלק ממתקפת האביב, אך המתקפה נכשלה בכיבוש יעדיה. בהמשך אותה שנה הותקף הקורפוס בידי מדינות ההסכמה במסגרת מתקפת מאה הימים, ונאלץ לסגת מעמדותיו. ב-12 באוגוסט 1918 הועבר בקמן לפקד על הקורפוס השלישי. הוא פיקד על הקורפוס עד סיום המלחמה, וב-30 בספטמבר 1919 פורק הקורפוס ובקמן פרש מהצבא.

בקמן נפטר בעיר באד וילדונגן ב-19 בנובמבר 1921 בגיל 62.

קישורים חיצוניים
----------------

ויקישיתוף מדיה וקבצים בנושא **אלפרד פון בקמן** בוויקישיתוף
* אלפרד פון בקמן (באנגלית)
* אלפרד פון בקמן (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116217227
* VIAF: 40124358
* WorldCat (עם VIAF): 40124358

 |
**סייד ג'לאל חוסייני** (בפרסית: **سید جلال حسینی**; נולד ב-3 בפברואר 1982) הוא כדורגלן עבר איראני ששיחק בעמדת הבלם.

קריירת מועדונים
---------------

חוסייני נולד בבנדר אנזלי שבאיראן. הוא החל לשחק במחלקת הנוער של מאלבאן המקומית. בקבוצה הבוגרת ערך 84 הופעות והבקיע שני שערים. בקיץ 2005 עבר לסאיפא. בתקופתו במועדון היה שחקן מפתח בקבוצה, וערך 117 הופעות ליגה בהן הבקיע 8 שערים. הוא היה חלק בלתי נפרד מזכייתה של הקבוצה באליפות איראן בעונת 2006/2007. בקיץ 2009 עבר חוסייני לספהאן, וגם בה היה שחקן בולט. הוא זכה יחד עם הקבוצה בשלוש אליפויות רצופות, כשהוא עורך 94 הופעות ליגה ומבקיע 4 שערים. בשנת 2012, כשהוא אחד מהבלמים הבולטים בליגת העל האיראנית, חתם חוסייני לעונה אחת בקבוצת הפאר האיראנית פרספוליס. בחודש פברואר 2013 האריך את חוזהו לעונה נוספת. בשתי עונותיו במועדון ערך 57 הופעות ליגה והבקיע 3 שערים. ב-17 ביולי עזב לראשונה את איראן וחתם בקבוצת אל-אהלי מליגת העל הקטרית. הוא שיחק במועדון עונה אחת בלבד, בה ערך 25 הופעות ליגה, ולאחר מכן חזר לליגת העל האיראנית, הפעם לקבוצת נפט טהראן. לקראת עונת 2016/2017 חזר לפרספוליס.

קריירה בינלאומית
----------------

בחודש פברואר 2007 ערך חוסייני את הופעת הבכורה שלו בנבחרת איראן, במסגרת משחק ידידות נגד נבחרת בלארוס. ב-11 ביולי 2007 הבקיע חוסייני את שער הבכורה שלו בנבחרת, שער בניצחון 1–2 על נבחרת אוזבקיסטן במסגרת גביע אסיה 2007. יחד עם נבחרת איראן לקח חוסייני חלק בשלושה גביעי אסיה (2007, 2011 ו-2015) ובמונדיאל 2014.

תארים
-----

סאיפא
* אליפות איראן (1): 2006/2007

ספהאן
* אליפות איראן (3): 2009/2010, 2010/2011, 2011/2012

קישורים חיצוניים
----------------

ויקישיתוף מדיה וקבצים בנושא **ג'לאל חוסייני** בוויקישיתוף
* ג'לאל חוסייני, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל המאמן, באתר Transfermarkt

| **נבחרת איראן – מונדיאל 2014** |
| --- |
| 1 אחמדי • 
2 היידארי • 
3 חאג'-ספי • 
4 חוסייני • 
5 סדקי • 
6 נקונם • 
7 שוג'אעי • 
8 ר. חקיקי • 
9 ג'האנבח'ש • 
10 אנסארי-פרד • 
11 הדאדיפאר • 
12 חקיקי •
13 מחיני • 
14 טיימוריאן •
15 מוטאזרי •
16 קוצ'אן-נז'אד •
17 אלנמח •
18 רחמני •
19 בייקזאדך •
20 בית-אשור •
21 דז'אגה •
22 דאוורי •
23 פולאדי •
מאמן: קיירוש | איראןאיראן |
**אלפרד פרג** (ألفريد مرقس فرج, ‏14 ביוני 1929, זקאזיק במצרים - 4 בדצמבר 2005, לונדון) היה אחד המחזאים המצריים הבולטים ביותר.

ביוגרפיה
--------

פרג למד ספרות אנגלית באוניברסיטת אלכסנדריה, וסיים את לימודיו בשנת 1949. עד שנת 1955 הוא לימד, ואז עבר לכתוב ביקורות בעיתונים שונים. הוא היה שותף לפרויקטים רבים בתחום התרבות ולייסוד קבוצות תיאטרון שונות. יחד עם אחרים, כמו יוסף אידריס יצר את "תחיית התיאטרון" בשנות השישים. 

פרג כתב את מחזהו הראשון "נפילת פרעה" (1957) בגיל 26. לאחר מכן המשיך בקריירה שלו כסופר. הוא כתב כ -52 מחזות, כולל: "הספר של בגדאד" (1964), "סולימאן אל-חלבי" (1965), "אלזייר סלים" (1967) ו"עטווה עם סכין הג'ק "(1993), בנוסף לכמה מחזות אחד כמו "קול מצרים" (1956) ו"המלכודת "(1965). בהצגותיו הוא דן בסוגיות חמורות כמו בעיית העצמאות הלאומית ב"אגרותיו של שופט סביליה "(1987), ובנושא הפלסטיני ב"אש וזיתים" (1970). חלק מיצירותיו תורגמו לגרמנית ואנגלית כמו "עלי ג'נאח אל - טבריזי ומשרתו קופה" (1969) או לאנגלית בלבד כגון "נישואין בהודעת גירושין" (1973). בנוסף להיותו מחזאי, כתב גם רומנים כמו "סיפור הזמן האבוד" (1977) ו"הימים והלילות של סינדבאד "(1988), וסיפורים קצרים.

במחזותיו הוא עירב ערבית מצרית עממית עם ערבית ספרותית, וזכה לפרסים שונים.

קישורים חיצוניים
----------------

* "Memorial for Egyptian playwright Alfred Farag (1929-2005)". thesegalcenter.org. נבדק ב-2018-10-30.


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311411305171
* BIBSYS: 97014076
* BnF: cb14619951h (data)
* GND: 119130459
* ISNI: 0000 0001 1446 3688
* LCCN: n85181244
* NKC: pna2015885622
* NTA: 07058785X
* SELIBR: 52666
* SUDOC: 110827902
* VIAF: 64810683
* WorldCat: lccn-n85181244

 |
**ניצולת כימית** או **ניצולת תגובה** (באנגלית: **reaction yield**) היא היחס בין כמות התוצר שהתקבלה בתגובה כימית לעומת הכמות התאורטית שהייתה צפויה להתקבל.

ניתן לחשב **ניצולת משקלית** לתגובה כימית, אולם, נהוג לחשב **ניצולת מולרית** - שהיא היחס בין כמות מולי התוצר שהתקבלה לעומת הכמות המולרית התאורטית.

בדרך כלל, הניצולת המולרית שמוצגת מנורמלת לניצולת באחוזים, על פי המשוואה הבאה:



percent yield

=

actual yield

theoretical yield

×
100
%

{\displaystyle {\mbox{percent yield}}={\frac {\mbox{actual yield}}{\mbox{theoretical yield}}}\times 100\%}

{\displaystyle {\mbox{percent yield}}={\frac {\mbox{actual yield}}{\mbox{theoretical yield}}}\times 100\%}
הניצולת הכימית היא מדד חשוב ביותר למידת היעילות (measure of effectiveness) של סינתזה כימית.

דוגמה
-----

כימאי ביצע תגובת אסטריפיקציה עם 1 מול חומצה אצטית, ו-1 מול אתנול, וקיבל בסוף התגובה 80 גרם אתיל אצטט. מהי **הניצולת המולרית** של התגובה?

**תשובה:** 80 גרם אתיל אצטט (התוצר) הם: {\displaystyle {80gr \over 88g/mol}=0.909mol} ולכן הניצולת הכללית היא: {\displaystyle {\frac {\mbox{0.909}}{\mbox{1}}}\times 100\%=90.9\%}

ראו גם
------

* כימיה ירוקה

קישורים חיצוניים
----------------
"ילדת הלוטימה", אינואה אוריהימה, מסובבת את הכרישה שלה באנימציית הפלאש
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**ילדת הלויטמה** (ידועה גם כ**מסובבת הכרישה – Leekspin**) היא אנימציית פלאש המציגה חלק מהשיר המסורתי הפיני "**הפולקה של איווה**", שהושר במקור על ידי רביעיית **Loituma** באלבום הבכורה שלהם שיצא בשנת 1998, "הדברים של היופי". האנימציה הופיעה באינטרנט בסוף אפריל 2006, ובמהרה הפכה פופולרית. האנימציה מורכבת מ-6 פריימים המציגים את דמות האנימה אינואה אוריהימה מסדרת האנימה "**בליץ'**" מסובבת כרישה בלופ של 27 שניות.

תוכן
----

האנימציה של ילדת הלוטימה נלקחה מהפרק השני של סדרת האנימה "בליץ'", בין הדקה ה-12 לדקה ה-14 (בהתאם לגרסה). בקליפ, אינואה מסובבת כרישה בזמן שהיא מדברת עם שתי הדמויות מהסדרה, איצ'יגו קורוסאקי ורוקיה קוצ'יקי. הסצנה של אינואה מסובבת את הכרישה היא מאין בדיחה סביב אופייה, שכן היא רוצה לבשל מאכל שבתרבות היפנית נראה כלא אכיל.

המוזיקה מורכבת מהמחצית השנייה של הבית החמישי (שכולל 4 שורות) ומכל הבית השישי (שכולל 8 שורות) מהשיר "הפולקה של איווה" ("Ievan Polkka"). בניגוד לשאר השיר, לשני הבתים האלו אין כל משמעות, וכל זמר ששר את השיר נוטה לשנות במעט את ה"מילים". בדרך כלל בשירונים הבתים האלו לא מופיעים, דבר הגורם לבלבול לאנשים המנסים למצוא תרגום תואם לאנימציה.

ישנו חוסר ודאות לגבי הירק המוצג באנימציה. בגרסה היפנית הוא מזוהה כבצל ולשי, אך בגרסה האמריקאית הוא מזוהה ככרישה, ומכאן נגזר שמה של האנימציה (Leekspin).

פופולריות
---------

ב-10 ביולי 2006, העיתון הפיני "הלסינגין סנומט" דיווח שהאנימציה היפנית גרמה לעלייה גדולה מאוד בפופולריות של הלהקה לויטומה ששרה את השיר במקור, והיא קיבלה אלפי מכתבי מעריצים מכל העולם.

היוצר של המם דווח כבלוגר רוסי אשר מכנה את עצמו "g\_r\_e\_e\_n" והוא העלה את האנימציה ב-23 באפריל 2006 והוא פורסם ב-LiveJournal הרוסי. השיר זכה לפופולריות ואהדה רבה ברוסיה כצלצול לטלפון.

כמו רוב הממים האינטרנטיים, נוצרו בעקבותיו פרודיות וסרטונים רבים. לדוגמה, הדמות הווירטואלית האטסונה מיקו שרה את השיר בעודה מחזיקה כרישה כמחווה למם.
ברנאר ונדרמרש**ברנאר וַנדֶרמֶרשׁ** (**Bernard Vandermeersch**; ‏ 1937 – ) הוא פלאואנתרופולוג ופרהיסטוריון צרפתי המתמחה בחקר האדם הניאנדרטלי.

קורות חייו ופועלו
-----------------

ונדרמרש נולד בעיר וֶרוויק (צר') בחבל נור–פה-דה-קאלה שבצפון צרפת. למד זואולוגיה, גאולוגיה ופלאונטולוגיה בסורבון ואת עבודת הדוקטורט עשה בהנחיית הפלאואנתרופולוג Jean Piveteau (צר'). בשנים 1964–1983 חקר ולימד במסגרת המעבדה הפלאונטולוגית של בעלי חוליות באוניברסיטת פייר ומארי קירי. משנת 1983 ועד לפרישתו ב-2001 כיהן כפרופסור מן המניין באוניברסיטת בורדו והקים בה את המעבדה האנתרופולוגית. ונדרמרש יצר את יחידת המחקר "מוצא ואבולוציה של ההומו ספיינס" במרכז הלאומי למחקר מדעי של צרפת (CNRS).

רישום שלד האדם הניאנדרטלי שנחשף במערת כבארה על ידי הצוות הישראלי-צרפתי שעמו נמנה ונדרמרש
ברנאר ונדרמרש התמקד בחקר התרבות המוסטרית (התקופה הפלאוליתית התיכונה) בשני אזורים – דרום-מערב צרפת והמזרח הקרוב, ובשתי אוכלוסיות – האדם הניאנדרטלי והאדם המודרני המוקדם, והתעניין ביחסים האפשריים ביניהם (כגון רביית-כלאיים ותירבוּת) וכן בשאלת היכחדותם של הניאנדרטלים.

בישראל לקח חלק בחפירות באתרי מפתח של התקופה הפלאוליתית התיכונה במסגרת תוכנית המחקר שהוביל בשנים 1964–1980 בנושא "התפתחות אוכלוסיות ותרבויות במזרח הקרוב מסוף התקופה הפלאוליתית התחתונה ועד ראשית התקופה הפלאוליתית העליונה". בשנים 1965 עד 1979, בהפסקות, ניהל את החפירות במערת קפזה. בשנים 1982–1990 השתתף בחפירות במערת כבארה בצוות עם עופר בר-יוסף וברוך ארנסבורג וחקר לצדם גם במערת היונים. ברנאר ונדרמרש הדגים במחקריו נוכחות בו-זמנית של בני אדם מודרניים (אנטומית) מוקדמים ושל הניאנדרטלים המאוחרים בתקופה הפלאוליתית התיכונה באזורים הללו.

בצד עבודתו באקדמיה שימש ונדרמרש בשנים 1972–1984 כמנהל העתיקות הפרהיסטוריות בחבל פואטו-שראנט וכן פעל ביחידה להיסטוריה ולפרהיסטוריה של "הוועדה לעבודות היסטוריות ומדעיות" (צר'), מוסד מחקר הכפוף למיניסטריון החינוך של צרפת ומטרתו, בין היתר, לקדם את עבודתן של אגודות מדעיות. ונדרמרש יסד יחד עם ז'אן פרו את כתב העת *Paléorient* (צר') העוסק בפרהיסטוריה של דרום-מערב אסיה.

קישורים חיצוניים
----------------

* רשימת פרסומיו של ברנאר ונדרמרש בספרייה הלאומית של צרפת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278444805171
* BIBSYS: 90710929
* BnF: cb11927636m (data)
* GND: 1249434254
* ISNI: 0000 0001 1661 7169
* LCCN: n82078013
* NKC: xx0149439
* NTA: 074772961
* SUDOC: 027176819
* VIAF: 66474517
* WorldCat: lccn-n82078013

 |
**ג'ירף אנגולי** (שם מדעי: *Giraffa Giraffa angolensis*) הוא תת-מין של ג'ירף דרומי מהסוג ג'ירף החי בנמיביה, דרום מערב זמביה, בוטסואנה וייתכן שבמערב זימבבואה (מחקרים גנטיים מתבצעים כדי לברר זאת). אף על פי ששמו הוא ג'ירף אנגולי, תת-מין זה כבר לא חי באנגולה.

מאפיינים
--------

תת מין זה מתאפיין בצבע בהיר יחסית עם כתמים גדולים, לא אחידים ומחורצים המכסים את רגליו. משקלם הממוצע הוא כ-1270 ק"ג וגובהם מגיע ל-6 מטרים. הנקבות שוקלות פחות מן הזכרים ונמוכות מהם בכמטר. הג'ירף הוא בעל חיים צמחוני.   

נקבת הג'ירף ממליטה צאצא יחיד לאחר הריון הנמשך כ-15 חודשים. היא ממליטה בעמידה צאצא בגובה של כ-2 מטרים ומשקל של כ-90 קילוגרמים. הצאצא יכול לעמוד כחצי שעה לאחר שנולד ולינוק חלב מאמו. הוא ימשיך לינוק חלב עד גיל שנה. ג'ירפות ממליטות במהלך כל השנה.
מספר הג'ירפים האנגולים הוא פחות מ-20,000 ומוערך כי בשבי חיים כ-20 פרטים.

גלריה
-----

* 
* 
* זכר בוגר בדלתת האוקבנגו, בוטסואנהזכר בוגר בדלתת האוקבנגו, בוטסואנה

קישורים חיצוניים
----------------

ויקישיתוף מדיה וקבצים בנושא **ג'ירף אנגולי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

* אתר הקרן לשימור הג'ירף (באנגלית)
* מידע נוסף על הג'ירף (באנגלית)
**ג'פרי אפשטיין: עושר מחריד** (באנגלית: **Jeffrey Epstein: Filthy Rich**) היא מיני סדרה דוקומנטרית בת ארבעה פרקים שעלתה בנטפליקס בשנת 2020 בבימויה של ליסה ברייאנט שבה מעידות נשים אשר נפגעו מעבריין המין ג'פרי אפשטיין. 

הסדרה עוסקת גם בהיבטים של קשרי הון-שלטון, כסף וכוח ומתארת כיצד ניצל אפשטיין את כוחו והונו כדי לבצע את עבירות המין המיוחסות לו.

רקע
---

אפשטיין היה חברם של פוליטיקאים מפורסמים ובהם דונלד טראמפ, ביל הילרי קלינטון, אלן דרשוביץ ואהוד ברק.

אפשטיין הורשע ב-2008 בשידול נערה בת 17 לזנות, עבירה עליה ריצה 13 חודשים ב"מעצר בתנאי שחרור לעבודה" כחלק מעסקת טיעון, שבה איתרו גורמים רשמיים פדרליים 36 קורבנות, ובשל פרטים אלו ספגה העסקה בקורת כמקלה. 

נעצר ב-6 ביולי 2019, בהאשמות פדרליות על סחר בקטינים למטרות מין בפלורידה ובניו יורק. בנוסף הוא הואשם בנתינת שוחד בסך 350 אלף דולרים, במטרה להדיח עדים להימנע מלהעיד נגדו בפרשת הסחר בקטינים למטרות מין.

ב-10 באוגוסט 2019 התאבד אפשטיין בבית המעצר העירוני שבמנהטן, ניו יורק.

פרקים
-----

הפרק הראשון בסדרה נקרא: "שטחי ציד" ובו מופיעות עדויותיהן של הנפגעות המעידות כיצד אפשטיין ניצל אותן. בנוסף הן מתארות את הדפוס החוזר של ניצול מיני שביצע אפשטיין מאחוזתו שבליטל סנט ג'פס.

הפרק השני "בעקבות הכסף" מתאר כיצד צבר אפשרטיין את הונו באמצעות ניהול נכסיו של המיליארדר לזלי וקסנר. לאחר מכן מתוארות הכמות עצומה של הראיות שאוספת המשטרה נגד אפשטיין. בתגובה אפשטיין יוצא למתקפה אגרסיבית על המשטרה. 

הפרק השלישי "האי" בפרק מוצגת עסקת הטיעון אותה סגר אפשטיין בשנת 2008, עסקת הטיעון מתוארת כמקילה באופן חסר תקדים. למול תיאורי הזוועה של הנפגעות. אחת מהן מתארת את שעברה באי הפרטי שלו. 

הפרק הרביעי "מוצאות את קולן" לאחר שנעצר אפשטיין בשנית בשנת 2019 והואשם בסחר בקטינות, שהה אפשטיין זמן קצר בלבד במעצר. אולם המתלוננות מגיעות לבית המשפט ומשמיעות את קולן.

כשליסה בראיינט מפיקת הסדרה ראיינה את קרבנותיו של אפשטיין הוא היה עדיין בחיים, ולפני מעצרו. משך תשעה חודשים לפני מעצרו של אפשטיין בוצע התחקיר בסודיות לצורך הפקת הסדרה.

ביקורות
-------

"ג'פרי אפשטיין: עושר מחריד" זכתה באתר Rotten Tomatoes לציון של 79% בהתבססות על 33 ביקורות. באתר Metacritic הסדרה קיבלה ציון ממוצע משוקלל של 61 מתוך 100, מבוסס על 13 מבקרים.

קישורים חיצוניים
----------------

* "ג'פרי אפשטיין: עושר מחריד", במסד הנתונים הקולנועיים IMDb (באנגלית)
* "ג'פרי אפשטיין: עושר מחריד", באתר נטפליקס
* "ג'פרי אפשטיין: עושר מחריד", באתר Rotten Tomatoes (באנגלית)
* "ג'פרי אפשטיין: עושר מחריד", באתר Metacritic (באנגלית)
* "ג'פרי אפשטיין: עושר מחריד", במסד הנתונים הקולנועיים KinoPoisk (ברוסית)

הערות שוליים
------------

1. ↑  עמית סלונים, מפלצת ושות', באתר וואלה, ‏1 ביוני 2020
2. ↑  Inside the Netflix Docuseries 'Jeffrey Epstein: Filthy Rich', Time (באנגלית)
3. ↑  *Jeffrey Epstein: Filthy Rich: Season 1* (באנגלית), נבדק ב-2020-06-14
4. ↑  *Jeffrey Epstein: Filthy Rich*, נבדק ב-2020-06-14
**פרנץ ראקוש** (בהונגרית: **Rákos Ferenc**; פיזשדיארמט, 4 במרץ 1893 – בודפשט, 24 באפריל 1963) היה עורך דין יהודי-הונגרי, דוקטור במדעי המשפטים (1952), עיתונאי, מתרגם ותחילה המפקד הלאומי של המשמר האדום בתקופת הרפובליקה הסובייטית ההונגרית (המשמר האדום היה סוכנות רבת עוצמה לאכיפת החוק שפעלה תחת הרפובליקה הסובייטית ההונגרית. היא הוקמה על ידי צו מ-26 במרץ 1919, והשתלט על תפקידי הז'נדרמריה, המשטרה, משמר הגבול ומשטרת המכס והכספים).

ביוגרפיה
--------

פרנץ ראקוש נולד במשפחה יהודית. מגיל 17 היה מעורב בעבודת המפלגה הסוציאל-דמוקרטית ההונגרית (MSZDP) ובשנת 1911 הפך לחבר בחוג גלילאו. הוא קיבל את הדוקטורט שלו במשפטים בשנת 1916, נלחם במלחמת העולם הראשונה, ובשנת 1918 הפך לאחד מנשיאי מועצת העובדים של העיר קישפשט. הוא הצטרף למפלגת הקומוניסטים של הונגריה (KMP), שנוסד ב-24 בנובמבר 1918, והפך לחבר בוועד המרכזי (השני) הבלתי חוקי של המפלגה (שפעל מ-20 בפברואר 1919). בתקופת הרפובליקה הסובייטית ההונגרית היה תחילה מפקד המשמר האדום כאמור, אחר כך נשיא בית המשפט המהפכני בבודפשט ומאוחר יותר נשיא בית הדין המהפכני הצבאי. הוא נבחר גם על ידי האספה הלאומית של המועצות כחבר בוועדת הניהול המרכזית של הרפובליקה.

לאחר נפילת הרפובליקה ברח לאוסטריה בתחילת אוגוסט 1919. הוא הוגלה עד 1921, אך לא שב להונגריה, אלא עבד כעיתונאי בפראג ובווינה. משנת 1925 עבד בברית המועצות כראש המחלקה של "הסיוע האדום הבינלאומי" ולאחר מכן כראש האינטוריסט (סוכנות הנסיעות הממשלתית הסובייטית). בשנים 1938–1946 שהה במחנה מעצר. שנתיים אחרי ששוחרר מהמחנה הורשה לחזור הביתה להונגריה. משנת 1951 היה מנהל "בית ההוצאה לאור ההונגרי החדש" במשך חמש שנים, משנת 1956 היה ראש המחלקה הפוליטית בפרקליטות הכללית עד לפרישתו בשנת 1960.

ראקוש כתב מחקרים רבים במשפטים ותירגם יצירות ספרות יפה להונגרית, בעיקר מרוסית, כגון את יצירתו של ניקולאי צ'רנישבסקי "מה עלינו לעשות?".

עבודותיו העיקריות
-----------------

* Revolutionäre Gerichtsbarkeit (וינה, 1920; רוסית במוסקבה, 1922)
* הדיכוי הגזעי של השחורים בארצות הברית (מוסקבה, 1927, בשמונה שפות)
* מדינה וחוקה ברפובליקה הסובייטית ההונגרית (בודפשט, 1951)

לקריאה נוספת
------------

* ארנה גרגיי, **ההיסטוריה של המשרד הלאומי להגנה על זכויות עובדים**. מועצת עורכי הדין הארצית ולשכת עורכי הדין בבודפשט, 1985
* לאסלו מרקו (עורך ראשי), **קסיקון ביוגרפי הונגרי חדש**. מועדון הספרים ההונגרי
* מיקלוש קאדאר, **פרנץ ראקוש. עלונים בתורת המשפט**, 1963. מס' 12

* **Magyar életrajzi lexikon II**. (L–Z). Főszerk. Kenyeres Ágnes. Budapest: Akadémiai. 1969
* **Munkásmozgalom-történeti lexikon**. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. 541. o. מסת"ב 963 09 0412 8
* "**Rákos Ferenc**". *Magyar Életrajzi Index*. Petőfi Irodalmi Múzeum.

הערות שוליים
------------

1. ↑  Csernisevszkij: *Mit tegyünk?*. Fordította **Rákos Ferenc**. Budapest, 1954, Új Magyar Könyvkiadó

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1358 3434
* NKC: mub2014832254
* VIAF: 165950796
* WorldCat: viaf-165950796

 |
רושין מרפי בהופעה בחיפה, 2005
**מוֹלוֹקוֹ** (**Moloko**) היה צמד מוזיקלי אנגלי-אירי משפילד, אנגליה, שפעל בשנות ה-90 של המאה ה-20 ובתחילת העשור הראשון של המאה ה-21, וכלל את הזמרת רושין מרפי (Róisín Murphy) והמפיק המוזיקלי מארק בריידון (Mark Brydon).

המוזיקה של מולוקו תוארה כ"דאנס אלטרנטיבי" (אנ') וטריפ הופ, כמו גם דאנס-פופ, "פופ נסיוני" (אנ'), ו"אלקטרופופ" (אנ').

תולדות ההרכב
------------

מולוקו הוקמה בשנת 1994, כאשר לרושין מרפי לא היה עדיין ניסיון מקצועי כזמרת. מארק בריידון עבד קודם לכן כמפיק מוזיקלי בשנות ה-90 עם מוזיקאים כגון בוי ג'ורג' ו"קברט וולטייר" (Cabaret Voltaire). מרפי ובריידון הכירו באותה שנה במסיבה בשפילד, כאשר מרפי ניגשה אליו עם משפט הפתיחה: "אתה אוהב את הסוודר הצמוד שלי? תראה איך הוא מתאים לגוף שלי!" ("!Do you like my tight sweater? See how it fits my body"). שאלה זו הפכה לשמו של אלבום הבכורה שלהם, שהוקלט בזמן שמרפי ובריידון החלו לצאת יחד. השם "מולוקו" בא ממשקה החלב מלא בסמים, "מולוקו פלוס" (אנ'), ברומן תפוז מכני מאת אנתוני ברג'ס, המבוסס על המלה הרוסית לחלב "מולוקו" (молоко).

הלהקה חתמה בתקליטי אקו (אנ') והוציאה את הסינגל "?Where Is the What If the What Is in the Why". בשנת 1995 יצא אלבום הבכורה של הלהקה, "?Do You Like My Tight Sweater" (אנ'). לאחר שיצא, יצאה הלהקה לסיבוב הופעות עם להקת פאלפ.

הסינגל "Fun for Me" נכלל בפסקול הסרט באטמן ורובין והושמע רבות ברדיו וב-MTV. הוא הגיע למקום הרביעי במצעד הדאנס האמריקני.

לאחר שמולוקו סיימה את סיבוב ההופעות, הם בנו אולפן ביתי והקליטו את אלבומם השני "I Am Not a Doctor" (אנ'), שיצא בשנת 1998 בבריטניה. האלבום לא נחל הצלחה והגיע למקום ה-64 בלבד במצעד האלבומים הבריטי. עם זאת, רמיקס של בוריס דלוגוש (אנ') לסינגל השלישי מהאלבום, "Sing It Back" (אנ'), שבמקור לא הצליח להגיע ל-40 הגדולים במצעד הסינגלים הבריטי, הפך ללהיט ענק והגיע למקום הרביעי במצעד הבריטי ולמקום הראשון במצעד הדאנס האמריקני.

בשנת 2000 יצא אלבומם השלישי "Things to Make and Do" (אנ') והגיע למקום השלישי במצעד האלבומים הבריטי. הסינגל הראשון מתוכו, "The Time Is Now" (אנ'), היה ללהיטם הגדול ביותר, כשהגיע למקום השני במצעד.

בשנת 2003 יצא אלבומם "Statues" (אנ'), שהוציא מתוכו שני להיטים: "Familiar Feeling" (אנ'), שהגיע למקום העשירי בבריטניה, ו-"Forever More" (אנ'), שהגיע למקום ה-17. לאחר צאת האלבום, בריידון ומרפי הפסיקו את מערכת היחסים הרומנטית שלהם, ולאחר סיבוב הופעות פירקו את הלהקה.

קישורים חיצוניים
----------------

* 

* אתר האינטרנט הרשמי של מולוקו
* מולוקו, סרטונים בערוץ היוטיוב

* מולוקו, במסד הנתונים הקולנועיים IMDb (באנגלית)

* מולוקו, באתר אייטונס (באנגלית)

* מולוקו, באתר ספוטיפיי

* מולוקו, באתר Last.fm (באנגלית)

* מולוקו, באתר AllMusic (באנגלית)

* מולוקו, באתר MusicBrainz (באנגלית)

* מולוקו, באתר דיזר

* מולוקו, באתר Yandex.Music (ברוסית)

* מולוקו, באתר Discogs (באנגלית)

* מולוקו, באתר Songkick (באנגלית)

* מולוקו, באתר Genius

* מולוקו, באתר בילבורד (באנגלית)
* רשימת הסימפולים של שירי מולוקו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007418352805171
* BIBSYS: 5033514
* BnF: cb139884553 (data)
* GND: 10310662-5
* ISNI: 0000 0001 0721 2098
* LCCN: n2007038103
* MusicBrainz: 2f94016a-3880-4d8c-9af9-0e197ee77189
* NKC: mzk2003194090
* SUDOC: 080881270
* VIAF: 126287611
* WorldCat: lccn-n2007038103

 |
**מאוריסיו סוליס מורה** (בספרדית: **Mauricio Solís Mora**; נולד ב-13 בדצמבר 1972) הוא כדורגלן עבר קוסטה ריקאי. סוליס שיחק במדי נבחרת קוסטה ריקה במונדיאל 2002 וכן במונדיאל 2006. סוליס הוא בעל 110 הופעות במדי הנבחרת, הוא כבש במדיה 6 שערים ובמספר הופעותיו בנבחרת הוא שני רק ללואיס מרין.

קריירה
------

את קריירת המשחק שלו החל סוליס במועדון ארדיאנו שבקוסטה ריקה. בעונת 1992/93 עבר לשחק בחמדי הקבוצה הבוגרת של המועדון ושיחק בקבוצה עד סוף עונת 1995/96, אז עבר לקבוצת דרבי קאונטי האנגלית ביחד עם שחקן נוסף מקוסטה ריקה, פאולו ואנצ'ופה. לאחר שנתיים באנגליה, בהן לא זכה לדקות משחק רבות, חזר סוליס למרכז אמריקה, הפעם לגואטמלה לקבוצת קומוניקאסיונס לעונה אחת בלבד עד שעבר לקבוצת סן חוזה ארת'קווייקס מה-MLS בארצות הברית כאשר במדיה הוא כבש ארבעה שערים ובישל שער אחד ב-29 הופעות במדי הקבוצה. לאחר שנתיים בארצות הברית חזר סוליס לקוסטה ריקה לקבוצת אלחואלנסה וזכה עימה בשתי אליפויות, בעונת 2000/01 ובעונת 2001/02. לאחר שנתיים בקוסטה ריקה חזר סוליס לאירופה, הפעם ליוון ושיחק במדיה של OFI כרתים שנתיים. אחרי שנתיים ביוון חזר סוליס ליבשת אמריקה אך הפעם למקסיקו לקלאב אירפואטו. אחרי עונה במקסיקו חזר לעונה אחת לאלחואלנסה ואז לעונה אחת לקומוניקסיונס עד שעבר סוליס בעונת 2007/08 לקבוצת מכבי נתניה הישראלית אך טרם פתיחת בעונה נחתך מהקבוצה באופן פתאומי מבלי ללבוש את מדי הקבוצה במשחק אחד כלל ועבר לקבוצת ארדיאנו בקוסטה ריקה, בה החל את הקריירה שלו.

סוליס ערך את הופעת הבכורה שלו בנבחרת קוסטה ריקה במשחק ידידות נגד נבחרת ערב הסעודית במוקדמות מונדיאל 2002. סוליס פתח בהרכבה של נבחרת קוסטה ריקה בכל ששת המשחקים שלה במשחקי מונדיאל 2002 ו-2006 ונחשב לאחד השחקנים החשובים בנבחרת זו.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑   שחרור סוליס והחתמת סטניסלב אנגלוביץ' במכבי נתניה

| **נבחרת קוסטה ריקה – מונדיאל 2002** |
| --- |
| 1 לוניס • 
2 דרומונד • 
3 מרין • 
4 רייט • 
5 מרטינס • 
6 לופס • 
7 פונססקה • 
8 סוליס • 
9 ואנצ'ופה • 
10 סנטנו • 
11 גומס • 
12 פארקס •
13 ואייחוס • 
14 רודריגס •
15 וואלס •
16 ברייס •
17 מדפורד •
18 מסן •
19 קורדרו •
20 סונסינג •
21 צ'ינצ'ילה •
22 קסטרו •
23 מורגן •
מאמן: גימארייש | קוסטה ריקהקוסטה ריקה |

| **נבחרת קוסטה ריקה – מונדיאל 2006** |
| --- |
| 1 מסן • 
2 דרומונד • 
3 מרין • 
4 אומאנייה • 
5 מרטינז • 
6 פונסקה • 
7 בולאניוס • 
8 סוליס • 
9 ואנצ'ופה • 
10 סנטנו • 
11 גומז • 
12 גונזלס •
13 ברנרד • 
14 אזופייפה •
15 וואלס •
16 הרננדז •
17 בדילה •
18 פורס •
19 סבוריו •
20 סקויירה •
21 נונז •
22 רודריגז •
23 אלפרו •
מאמן: גימאראס | קוסטה ריקהקוסטה ריקה |
**פרנץ קסָאבר פִיבֶּר** (בגרמנית: **Franz Xaver Fieber**‏; 1 במרץ 1807 - 22 בפברואר 1872) היה בוטנאי ואנטומולוג גרמני, אחד האנטומולוגים המפורסמים של המאה ה-19. תרם רבות לסיווג הראשוני של סוגי הפשפשאים וחגבאים באזור הים התיכון.

ביוגרפיה
--------

נולד לפרנץ אנטון פיבר ומריה אנה הנסל. בין השנים 1824-1828 למד כלכלה, מדעים ושפות באוניברסיטה הטכנית של צ'כיה בפראג. החל לעבוד ככלכלן עבור הממשל ולאחר מכן שופט (magistrate) בצ'רודים שבבוהמיה. בתחילת דרכו העדיף פיבר לעסוק בבוטניקה ואיורים של עבודות פאוניסטיות. ב-1832 החל להעמיק את מחקריו בתחום האנטמולוגיה, בעיקר של פשפשאים וחגבאים. עבודתו החשובה ביותר היא על הפשפשאים שפורסמה בחלקים בין שנים 1860 ל-1870, בעבודה זו תיאר כ-200 מינים חדשים למדע והציג את הבסיס למיון סוגים באזור הים התיכון.

לאחר מותו אוסף החרקים שלו נרכש על ידי Lethierry, Lucien François ולאחר מותו של טיירי נרכש על ידי Noualhier, Martial Jean Maurice. נולהיר נהג לסחור רבות עם המינים שרכש, במיוחד עם Jean Baptiste Auguste Puton. בסופו של דבר רוב הטייפים שתיאר למדע הגיעו למוזיאון MNHN בפריז.

הוא היה פעיל גם בתחום חקר הצמחים. בשנת 1836 הוא פרסם ביחד עם פיליף מקסימיליאן אופיץ ובוטנאים נוספים ספר שמתאר את הצמחים של בוהמיה.

מכתביו המפורסמים
----------------

* Synopsis der europäischen Orthopteren ‏ (1854)
* Die europäischen Hemiptera ‏ (1860)

קישורים חיצוניים
----------------

ויקישיתוף מדיה וקבצים בנושא **פרנץ קסאבר פיבר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 2067929
* Botanist: Fieber
* DSI: 1715
* GND: 100471463
* ISNI: 0000 0000 7103 5308
* NKC: jk01031076
* NLG: 254328
* NTA: 152318127
* RERO: 02-A003241754
* SELIBR: 327420
* SUDOC: 187814023
* VIAF: 61897022
* WorldCat: viaf-61897022

 |
**אווה נובק ז'ראר** (בהונגרית: **Novák Éva**;‏ באנגלית: **Éva Novák-Gerard**;‏ 8 בינואר 1930 – 30 ביוני 2005) הייתה שחיינית ואלופה אולימפית הונגרייה.

ביוגרפיה
--------

אווה נובק ז'ראר נולדה בבודפשט. היא אחותה הצעירה של אילונה נובק, שחיינית הונגרית בעבר ואלופה אולימפית גם כן.

באולימפיאדת לונדון (1948) זכתה נובק ז'ראר במדליית ארד במשחה ל-200 מטר חזה בתוצאה של 3:00.2 דקות לפני בת ארצה אווה סקיי (3:02.5 דקות). המנצחות בתחרות היו נל ואן פליט מהולנד (2:57.2 דקות) וננסי ליונס מאוסטרליה (2:57.7 דקות). בשלב חצי הגמר קבעה נובק-ז'ראר תוצאה של 2:58.0 דקות.

### שיאנית עולם

בשנת 1950 קבעה נובק ז'ראר שיא עולמי חדש במשחה ל-200 מטר חזה בתוצאה של 2:48.8 דקות. שנה מאוחר יותר ב-1951 היא שיפרה את שיאה והעמידה אותו על 2:48.5 דקות. נובק ז'ראר שחתה חזה בסגנון השמרני ולמעשה שיאה העולמי שופר לראשונה בשנת 1961 על ידי השחיינית המזרח גרמניה קארן באייר.

לאולימפיאדת הלסינקי (1952) הגיעה נובק ז'ראר כשיאנית עולם במשחה ל-200 מטר חזה. במשחקים האולימפיים היא זכתה בשלוש מדליות. ב-200 מטר חזה זכתה נובק ז'ראר במדליית כסף בתוצאה של 2:54.4 דקות אחרי בת ארצה אווה סקיי (2:51.7 דקות, שיא אולימפי חדש). היה זה מאבק בין שלוש שחייניות מהונגריה, אך אלינור גורדון מקיי מבריטניה (2:57.6 דקות) התברגה ביניהן במקום השלישי לפני קלרה קילרמן ברטוש שסיימה במקום הרביעי בתוצאה זהה. כמו כן, היה הבדל רב בסגנון השחייה שלהן, סקיי שחתה חזה בסגנון ידיים פרפר ואילו נובק ז'ראר שחתה בסגנון השמרני. במשחה ל-400 מטר חופשי היא זכתה במדליית כסף נוספת בתוצאה של 2:13.7 דקות אחרי בת ארצה ולריה ג'נגה (5:12.1 דקות, שיא אולימפי). במשחה שליחות 4x100 מטר חופשי היא וחברותיה (אחותה המבוגרת אילונה נובק, יהודית תמש וקטלין סוקה) זכו במדליית זהב בתוצאה של 4:24.4 דקות, שיא עולם חדש, שיפור לשיא העולמי הקודם שלהן (4:27.2 דקות) לפני ההולנדיות (4:29.0 דקות) והאמריקאיות (4:30.1 דקות). נובק ז'ראר קבעה במשחה זה את הזמן המהיר בתחרות 1:05.1 דקות. במשחה ל-200 מטר חזה בשלב המוקדמות, קבעה נובק ז'ראר שיא אולימפי חדש, בתוצאה של 2:54.0 דקות.

נובק ז'ראר פגשה את בעלה פייר ז'ראר, עיתונאי ספורט במשחקים האולימפיים בהלסינקי ומאוחר יותר התחתנה איתו. היא עברה להתגורר בבריסל, שם עבדה כרופאה וערכה את מחקריה.

לאולימפיאדת מלבורן (1956) הגיעה נובק ז'ראר בכושר לא טוב וכשחיינית נבחרת בלגיה. היא לא הצליחה לעלות לשלב הגמר, כשחתה במוקדמות תוצאה של 3:02.7 דקות ודורגה בסיום במקום ה-12.

אווה נובק ז'ראר נפטרה בבריסל שבבלגיה בשנת 2005.

תארים והישגים
-------------

* בשנת 1973 זכתה נובק ז'ראר להכלל בהיכל התהילה הבינלאומי של השחייה ביחד עם אחותה.
* נובק ז'ראר שברה שיאי עולם במשחים ל-200 יארד, 200 מטר ו-400 מטר חזה. 48 פעמים היא שיפרה את השיא ההונגרי וזכתה ב-33 תוארי אליפות של הונגריה. כמו כן זכתה ב-8 תוארי אליפות בלגיים.

ראו גם
------

* התפתחות שיא העולם במשחה ל-200 מטר חזה
* התפתחות שיאי העולם ב-4x100 מטר חופשי (ויקיפדיה האנגלית).

קישורים חיצוניים
----------------

ויקישיתוף מדיה וקבצים בנושא **אווה נובק ז'ראר** בוויקישיתוף

* אווה נובק ז'ראר, באתר הוועד האולימפי הבין-לאומי
* אווה נובק ז'ראר, באתר olympedia.org
* אווה נובק ז'ראר, באתר Swimrankings

הערות שוליים
------------

1. ↑  **סגנון פרפר** בזרועות ורגליים חזה, נחשב אז כשיפור לסגנון החזה. בשנת 1952 הפך סגנון הפרפר לסגנון נפרד, אך הופרד לחלוטין מסגנון החזה רק במשחקים האולימפיים במלבורן (1956).
2. ↑  EVA & ILONA NOVAK (HUN) - 1973 Honor Swimmers, באתר International Swimming Hall of Fame
**MESUR** (ראשי תיבות של: **M**ars **E**nvironmental **SUR**vey) הייתה משימה של נאס"א לחקר מאדים כהכנה לנחיתה מאוישת עליו. המשימה היחידה שהושלמה כחלק מהתוכנית היא MESUR Pathfinder.

היסטוריה
--------

בתוכנית MESUR תוכננו 16 משימות לפני השטח של מאדים שיהוו גם כן מערכת תקשורת על מאדים שתעבוד יחד עם המרס אובזרבר. התוכנית הוצעה במקור על ידי מרכז המחקר איימס אבל כללה בסופו של דבר הצעות רבות של המעבדה להנעה סילונית. התוכנית נחזתה כתוכנית זולה לחקר מאדים, סבילה יחסית לסיכונים, מפני שאובדן משימה אחת לא יפגע בתוכנית כולה שתכלול משימות זולות רבות.

המרס פאת'פיינדר תוכנן להיות "מוצא הדרך" (כפי שמעיד שמו) לשאר משימות MESUR שיבואו אחריו. הנחיתות הסדירות של MESUR תוכננו להתחיל ב־1999 ולהסתיים ב־2003 עם נחיתתן של 16 משימות על מאדים שיפעלו במשך 10 שנים. השיגורים יועדו להתחיל ב־1996. חלק מהמשימות תוכננו לשאת רוברים קטנים כדוגמת ה*סוג'ורנר* של המרס פאת'פיינדר. התוכנית כולה יועדה לעלות כמיליארד דולר עם הגבלה של 150 מיליון דולר לשנה החל מ־1994.

הרוברים והנחתות יועדו לשאת מגוון מכשירים מדעיים לבחינת האקלים, הגאולוגיה ועוד על פני מאדים. 

התכנון היה שאחרי שיגור פאת'פיינדר ב־1996 ישוגרו ב־1999 4 גשושיות על גבי משגר אחד. בחלון השיגור שאחריו, ב־2001, ישוגרו ארבע גשושיות נוספות על משגר אחד וב־2003 ישוגרו 8 גשושיות על גבי שני משגרים.

בעקבות כישלון משימת מארס אובזרבר נגנזה התוכנית ומשימת מארס פאת'פיינדר הפכה לחלק מתוכנית דיסקברי.

משימות
------

סוג'ורנר
### MESUR Pathfinder

 ערך מורחב – **מרס פאת'פיינדר**  

ה־MESUR Pathfinder שוגר ב־4 בדצמבר 1996 על גבי משגר דלתא 2. שבעה חודשים לאחר מכן, ב־4 ביולי 1997 נחתה החללית על מאדים. הנחתת נפרשה על מאדים ושחררה רובר קטן, הסוג'ורנר. הנחתת והרובר ביצעו מגוון רחב של בדיקות מדעיות על פני מאדים עד לאובדן הקשר לאחר כשלושה חודשים. במקור הוערך שהמשימה תשרוד עד כחודש.

ראו גם
------

* תוכנית דיסקברי
* תוכנית החלל האמריקאית

| תוכניות נאס"א לחקר מערכת השמש |
| --- |
| פעילות | אקספלורר • וויאג'ר • חקר מאדים • משימות פלנטריות (דיסקברי • גבולות חדשים • חקר מערכת השמש) • פלאגשיפ • חקר עולמות אוקיינוס |  |
| הושלמו | פיוניר • מארינר • לונר אורביטר • ריינג'ר • סרוויור • אפולו • ויקינג • פלנטרי אובסרבר • MESUR • מרס סרוויור 98 • מארס סקאוט • מארס רובר |
| בוטלו | פלנטרי גראנד טור • וויאג'ר (מאדים) • פרומתאוס • קונסטליישן • ניו מילניום • מארינר סימן 2 |
**אלביראו** או **β בברבור** הוא כוכב בקבוצת הכוכבים ברבור (סיגנוס), שבהירות נראיתו היא החמישית בעוצמתה בקבוצה. בעין בלתי מזוינת אלביראו נראה ככוכב בודד. אולם בצפייה בטלסקופ או במשקפת איכותית, הוא הופך לכוכב כפול, האחד צהוב (בהירות מדרגה 3.1) והשני כחול (בהירות מדרגה 5.1). מופרדים בזווית של 34 שניות. שני הרכיבים מהווים את אחת הדוגמאות הטובות ביותר לכוכב כפול בעל ניגוד צבעים.

אלביראו מסמל את "ראש הברבור", ולעיתים מתייחסים אליו כאל "כוכב המקור". אלביראו יוצר יחד עם הכוכבים האחרים של קבוצת הברבור: דנב (α בברבור), γ בברבור (סאדר), δ בברבור ו-η בברבור (גיינה) את צורת "צלב הצפון". אף על פי שבהירותו של אלביראו נמוכה משל כל כוכבי "צלב הצפון", הוא זה שקיבל את ציון באייר β.

שם הכוכב הוא תוצאה של אי הבנות ותרגומים שגויים. שמו המקורי של הכוכב בערבית היה "אל-מינהר אל-דאג'אג'ה" (מקור התרנגולת). המלומדים שתרגמו את השם ללטינית חשבו כי מדובר בסוג של צמחי תבלין ותרגמו אותו ל"אב אירו" (*ab ireo* מה-אירו). הכוכב קיבל את שמו הנוכחי כשמאוחר יותר החליטו האסטרונומים כי נפלה שגיאה בהדפסה וכי התרגום מערבית צריך להיות "אלביראו" (*al-bireo*).

תכונות
------

מערכת אלביראו מרוחקת כ-385 שנות אור מכדור הארץ. בעבר נחשבו שני הכוכבים כוכב כפול אופטי, משום שלא נראה שהם מקיפים מרכז משותף כבכוכבים זוגיים אמיתיים. עם זאת, למרות המרחק הגדול ביניהם, מראות התצפיות כי שני הכוכבים נמצאים באותו המרחק ונעים יחד כך שייתכן שהם מהווים מערכת זוגית. במקרה כזה זמן ההקפה שלהם הוא לפחות 75,000 שנים. כמו כן, אלביראו A, הכוכב הצהוב והבהיר מבין השניים, הוא בעצמו כוכב זוגי.

### תכונות אלביראו A

אלביראו A הוא כוכב זוגי המורכב מענק כתום מסוג ספקטרלי K3 ומכוכב הסדרה הראשית כחול מסוג ספקטרלי B9. הכוכבים מקיפים זה את זה במרחק ממוצע של כ-40 יחידות אסטרונומיות ובזמן הקפה של כ-100 שנים. לא ניתן להפריד בין שני הכוכבים בטלסקופ חובבים ונדרש ציוד מקצועי לשם כך. הרדיוס של אלביראו A1 הוא פי 50 מרדיוס השמש ומסתו כ-5 מסות שמש. הטמפרטורה על פניו נמוכה יחסית, כ-4,400 קלווין, והוא מאיר בעוצמה של כמעט פי 1,000 מעוצמת ההארה של השמש ובכך הוא מאפיל לחלוטין על אלביראו A2 העמום יותר. 

לאלביראו A2 מסה נמוכה יותר של 3.2 מסות שמש ורדיוסו גדול פי שלושה מרדיוס השמש. בשל הטמפרטורה הגבוהה שלו, כ-11,000 קלווין הוא מאיר בעוצמה של פי 75 מהשמש באור נראה ופי 100 בצירוף הקרינה בתחום העל-סגול.

### תכונות אלביראו B

אלביראו B הוא כוכב הסדרה הראשית כחול מסוג ספקטרלי B8, דומה לאלביראו A2. מסתו וקוטרו גדולים במעט משל אלביראו A2 והטמפרטורה על פניו גם כן גבוהה במעט, כ-12,000 קלווין. ההפרש הקטן בקוטר ובטמפרטורה מספיק כדי שעוצמת ההארה שלו ביחס לעוצמת ההארה של אלביראו A2 תהיה גדולה פי 1.5 בתחום הנראה וכמעט פי שניים בצירוף התחום העל-סגול.

קישורים חיצוניים
----------------

ויקישיתוף מדיה וקבצים בנושא **אלביראו** בוויקישיתוף
* אלביראו באתר של ג'ים קלר

| הכוכבים הבולטים בקבוצת ברבור |
| --- |
| 

|  |  |
| --- | --- |
| α (דנב) • γ (סאדר) • ε (ג'יינה) • δ‏ • β (אלביראו) |  |

 |
**הבליינד דיי** (אנגלית: Blind Day) הוא יום ההזדהות עם עיוורים ולקויי ראייה בישראל.

אופי הפעילות
------------

קבוצת "חושבים בצבע" יזמה את רעיון הבליינד דיי, ויום זה מצוין בישראל בכל שנה באופן רשמי בתאריך ה-6.6 מתוך כוונה שב-6.6 כלל אזרחי המדינה, יכולים לחשוב בצבע גם אם הם לא רואים 6/6 , בנוסף ליום זה מתקיים יום הראייה הבינלאומי בתאריך 11 באוקטובר מדי שנה.

הבליינד דיי מתנהל מדי שנה על פי הסלוגן: "תעצמו את העיניים – ותראו!" מתוך החשיבה שגם כאשר לא רואים 6/6 ניתן לחשוב בצבע.
במסגרת היום, המובל על ידי המרכז לעיוור בישראל, נערכות פעילויות מגוונות העוסקות בתחומי העיוורון, הן על ידי עמותות וארגוני עיוורים רבים, העוסקים מדי יום בשיפור חייהם של העיוורים בארץ, והן על ידי שותפויות עם המגזר הפרטי והציבורי. הפעילויות נערכות תוך שימת דגש על הפעלה חושית שאינה מתבססת על הראייה, וזאת על מנת להבליט ולהראות את מסוגלותם ויכולותיהם של קהילת העיוורים ולקויי הראייה בישראל.
אירועי הבליינד דיי מגיעים אל שיאם במסגרת ציון יום הבליינד דיי בכנסת ישראל, אשר במסגרתו מתקיימות ישיבות בוועדות השונות בנושאים העשויים לשפר ולקדם את זכויותיהם ומעמדם של אנשים עם עיוורון/לקויות הראייה והשתלבותם בחברה.

העמותות המצטרפות למרכז לעיוור בישראל מדי שנה ומשתתפות בהפקת הבליינד דיי הן:  
 עמותת על"ה, אופק לילדינו, בית חינוך עיוורים בירושלים, המרכז הישראלי לכלבי נחייה, מגדל אור, יעדים לצפון מיסודה של קרן רש"י, השירות לעיוור במשרד הרווחה, כיוונים, פעול"ה, צמד – אגודת העיוורים הנעזרים בכלבי נחיה, אגודת העיוורים הישראלית ששת, קרן אור, מכון בית דוד, אלי"ע, נא לגעת, דיאלוג בחשיכה, לראות, ידיים רואות וקבוצת "כן ולא".

קישורים חיצוניים
----------------

* למידע על הפעילויות ביום באתר המרכז לעיוור
* דף פייסבוק
* אינסטגרם
* יוטיוב